Rosendo de Celanova

**Rosendo de Celanova**, **Rudesindus Guterri** ou **Rosendo Gutérrez**, nado en São Miguel do Couto (Santo Tirso) o 26 de novembro de 907 e finado en Celanova o 1 de marzo de 977,. En 969 asiste a un concilio no que subscribe a fundación do mosteiro de Lourenzá polo Conde Santo, no 974 confirma un privilexio de Ramiro III á Igrexa de Astorga e, nese mesmo ano, é o presidente e primeiro asinante das actas dun concilio en León ao que o acompañou o abade de Antealtares Pedro de Mezonzo e no que se decide a supresión do bispado de Simancas.

Finalmente, retirouse de xeito definitivo a Celanova onde segundo o cronista Ordoño se caracterizou pola defensa dos desvalidos, a súa dozura, misericordia e amor entrañables. Alí encontrou a morte no ano 977, tras ditar o seu denominado "testamento monástico" datado a 17 de xaneiro.

## Veneración 
San Rosendo recibe veneración como santo na Igrexa católica, logo da súa canonización polo papa Celestino III en 1195. A súa festividade celébrase o 1 de marzo.

Corre a lenda de que San Rosendo, sendo aínda un simple frade, decidiu facer penitencia e colocouse un cilicio, mandou tirar a chave ó Eume e prometeu non quitarse tal trebello ata que aparecera a chave. Tempo despois, uns pescadores pediron aloxamento no convento e ofreceron uns salmóns ós frades. E ó abrir o seu salmón, Rosendo atopou a chave do seu cilicio.

## Legado 
miniatura|dereita|Capela prerrománica de San Miguel, único elemento arquitectónico conservado da fábrica orixinal do mosteiro de Celanova fundado por San Rosendo.
[miniatura|Rúa San Rosendo na [A Coruña|Coruña.]]

O mosteiro de Celanova quedou como dono do antigo territorio que hoxe comprende os concellos da Bola, A Merca, A Arnoia, Barbadás, Cartelle, Celanova, Cortegada, Gomesende, Padrenda, Pontedeva, Quintela de Leirado e Rairiz de Veiga, desde o século X ata o XIX, mantendo foros e estendéndose fronte a outros señores feudais e outros mosteiros (mosteiro feminino de Ramirás e Santa Comba) tendo conflitos con eles (preito de 20 anos cos veciños de Refoxos pola suba dos foros e conflito co conde amarante pola barca de Filgueira). Asemade, ergueu priorados para controlar as súas posesións dándolle un pulo á agricultura na zona (obras de canalización e de crédito agrícola no 1020).

Actualmente o mosteiro de Celanova amosa unha obra propia do estilo Barroco e da construción orixinal só fica a capela prerrománica, lápida dun bispo do s. XI e o testemuño dun frade acerca das celas "de teito vermello e a torre de defensa do mosteiro"

No Museo Catedralicio da catedral de Ourense custodiase o coñecido como o "Tesouro de San Rosendo". Entre as pezas que o compoñen destaca o chamado Báculo de San Rosendo e un anel coa figura do deus Xúpiter tallada na pedra que talvez usou el. O tesouro inclúe tamén o Xadrez de San Rosendo, oito pezas (torre, bispo, cabalo e cinco peóns) labradas en seixo, que se contan entre as máis antigas conservadas en Europa.

Logo da súa morte, Rosendo (*Rudesindus*) mantivo a súa importancia. Ao pouco de finar comezou espontaneamente un culto popular á súa figura que deu en ser recoñecido polo propio Vaticano, douscentos anos máis tarde o monxe Ordoño de Celanova escribiu a *Vita Rudesindi* (Vida de Rosendo). Deste xeito, foi canonizado no século XII. Seguramente a nivel popular xa había crenzas nos seus milagres e culto ás súas reliquias. A santificación contribuíu a pregoar a sona de Rosendo. A súa memoria incrementou e deulle moito prestixio a Celanova, xa que parte significativa dos tesouros das igrexas era posuír os restos de santos. A cabeza do santo foi para Roma completa. A existencia dunha fundación asistencial que leva o seu nome ou o xeito en que se lembra a súa figura ou se lle pon o seu nome a nenos despois de mil cen anos son boas mostras de como o legado do santo continúa vivo.

## Galería de imaxes 

Ficheiro:Setembro 2010 008 San Rosendo.jpg|San Rosendo de Xosé Ferreiro na igrexa do mosteiro de San Martiño Pinario en Santiago de Compostela.
Ficheiro:Rudersindo.jpg|Estatua na igrexa de Santa María de Iria Flavia.
Ficheiro:Monumento a San Rosendo, Ourense.jpg|Monumento a San Rosendo en Ourense. Obra de Xosé Cid.
Ficheiro:Rudesindus.jpg|Estatua de San Rosendo na basílica de San Martiño de Mondoñedo (Foz).
Ficheiro:Estatua no frontal do Mosteiro de San Salvador de Celanova - Galicia (España).jpg|Estatua de San Rosendo no frontal do Mosteiro de San Salvador de Celanova
Ficheiro:São Rosendo, Santo Tirso - panoramio.jpg|Estatua de San Rosendo en Santo Tirso, Porto.
Ficheiro:Bula canonización de San Rosendo.jpg|Bula papal de Celestino III do ano 1195, confirmando a canonización de San Rosendo.
Ficheiro:Vita et Virtutibus sanctissimi Rudesindi Episcopi.png|Vita et Virtutibus sanctissimi Rudesindi Episcopi. Biografía de San Rosendo escrita polo monxe Ordoño de Celanova arredor do 1172.

## Notas 
## Véxase tamén 
### Bibliografía 
* 

### Ligazóns externas 
* Biografía en www.noblezadegalicia.org